b'\n_START_ARTICLE_\nMendosa\n_START_SECTION_\nIstorija\n_START_PARAGRAPH_\n1516 m. kovo 2 d. Pedro de Castillo \xc4\xafk\xc5\xabr\xc4\x97 gyvenviet\xc4\x99 dabartinio miesto vietoje. 1817 m. per And\xc5\xb3 kalnus \xc4\xaf vaduoti \xc4\x8cil\xc4\x97s persik\xc4\x97l\xc4\x97 Chos\xc4\x97 de San Martinas ir jo armija. 1861 m. kovo 20 d. smarkiai nukent\xc4\x97jo nuo \xc5\xbeem\xc4\x97s dreb\xc4\x97jimo. XIX a. antroje pus\xc4\x97je Mendosos apylinkes tyrin\xc4\x97jo \xc4\x8carlzas Darvinas.\n_START_SECTION_\nSusisiekimas\n_START_PARAGRAPH_\nMendosa yra 1037 km nuo Buenos Airi\xc5\xb3 ir 380 km nuo Santjago. Mendosa plentais sujungta su Buenos Air\xc4\x97mis, San Chuanu, Barilo\xc4\x8de, Santjagu. Gele\xc5\xbeinkeliai \xc4\xaf Santjag\xc4\x85, Buenos Aires (Trans-And\xc5\xb3 gele\xc5\xbeinkelis). Netoli miesto yra tarptautinis oro uostas.\n_START_SECTION_\nEkonomika\n_START_PARAGRAPH_\nSvarbiausia pramon\xc4\x97s \xc5\xa1aka \xe2\x80\x93 vyndaryst\xc4\x97. Taip pat maisto, naftos rafinavimo pramon\xc4\x97, metalo apdirbimas. Svarbus prekybinis ir tranzitinis miestas. Turistinis centras.\n_START_SECTION_\nSportas\n_START_PARAGRAPH_\nMieste 1978 m. vyko XI pasaulio futbolo \xc4\x8dempionatas.\n_START_SECTION_\nArchitekt\xc5\xabra\n_START_PARAGRAPH_\nKolonijin\xc4\x97s architekt\xc5\xabros pastat\xc5\xb3 prakti\xc5\xa1kai nei\xc5\xa1liko (buvo sugriauti per \xc5\xbeem\xc4\x97s dreb\xc4\x97jim\xc4\x85). Ta\xc4\x8diau Mendosa atstatyta kaip modernus ir jaukus miestas. Mieste gausu \xc5\xbealumos, dr\xc4\x97kinimo kanal\xc5\xb3, suteikian\xc4\x8dio jaukaus miesto \xc4\xafvaizd\xc4\xaf. Miesto \xe2\x80\x9e\xc5\xa1irdis\xe2\x80\x9c \xe2\x80\x93 Nepriklausomyb\xc4\x97s aik\xc5\xa1t\xc4\x97 (Plaza Independencia) su Sarmiento p\xc4\x97s\xc4\x8di\xc5\xb3j\xc5\xb3 gatve. Kitose miesto dalyse taip pat daug aik\xc5\xa1\xc4\x8di\xc5\xb3. Vakarin\xc4\x97je miesto dalyje yra San Martino parkas. Jame yra zoologijos sodas, stadionas, pagrindin\xc4\x97 Cuyo universiteto dalis, monumentas Chos\xc4\x97 de San Martinui. Netoli miesto yra Cerro de la Gloria kalnas, nuo kurio atsiveria puiki miesto panorama. Taip pat mieste gausu restoran\xc5\xb3, bar\xc5\xb3, kavini\xc5\xb3, klub\xc5\xb3, vie\xc5\xa1bu\xc4\x8di\xc5\xb3.'